Woolwich
<s>Woolwich je historijski grad od 36,619 stanovnika na jugoistoku Engleske.</s>

<s>Geografske karakteristike</s>

<s>Woolwich leži u Grofoviji Greater London, na južnoj obali rijeke Temze, udaljen 13.7 km istočno od Charing Crossa.</s>

<s>Woolwich je sve do 1965. bio jedan od londonskih metropolitanskih borougha i samostalni grad tad je spojen sa Greenwichom u novi Royal Borough Greenwich.</s><s>Danas se u njemu nalazi središte lokalne administracije borougha.</s>

<s>Historija</s>

<s>Teren na kom leži današnji Woolwich bio je naseljen još za antike, dokazi za to su rimsko groblje.</s><s>Prvi put je dokumentiran 918. pod imenom Uuluuich, iz kog je kasnije izvedeno današnje ime Woolwich.</s>

<s>Za srednjeg vijeka bio je poznat po brodarima koji od 1308. prevoze ljude preko Temze.</s>

<s>Početkom 16. vijeka Woolwich je počeo prosperirati kao pomorska luka.</s><s>Između 1512.-13 kralj Henry VIII osnovao kraljevsko brodogradilište u kom je izgrađen zastavni brod njegove mornarice - Great Harry (on je izgorio 1553. požaru u luci).</s><s>U tom brodogradilištu uzgrađeni su brodovi za Francisa Draka i Waltera Raleigha.</s><s>Woolwich ostao glavno brodogradilište britanske mornarice sve do uvođenja čeličnih brodova, kad je zatvoreno 1869.</s>

<s>Od 1805. u Woolwichu djeluje Kraljevski arsenal - kompleks vojnih objekata, a od 1808. i Vojna akademija u zgradi koju je projektirao arhitekt James Wyatt.</s><s>Brojni britanski vojni lideri školovani su u toj instituciji, među inima i Horatio Kitchener, Charles Gordon i Orde Wingate.</s><s>Vulvička akademija se 1947. spojila sa Vojnim koledžom iz Sandhursta i pretopila u novu Kraljevsku vojnu akademiju Sandhurst.</s>

<s>Kao uspomena na to razdoblje Woolwichu su ostale kasarne i muzej Kraljevske artiljerije koji je smješten u Rotundi, zgradi koja je orginalno podignuta u Parku St.</s><s>James - 1814.</s>

<s>U vrijeme Drugog svjetskog rata oko 40.000 radnika bilo zaposleno u Kraljevskom arsenalu, ali je nakon rata njegova uloga opala, pa je krajem 20. vijeka veći dio njegova terena predan za stambenu izgradnju.</s>

<s>Woolwich je poznat kao mjesto u kom je rođen nogometni klub Arsenal F.C..</s><s>Osnovali su ga radnici Arsenala 1886. pod imenom Dial Square, a već krajem godine promjenili su mu ime u Royal Arsenal.</s><s>Klub je igrao u sve do 1886. u Woolwichu i okolici, tad se preselio u bliže centru u Islington u kom djeluje i danas.</s>

<s>Izvori</s>

<s>Vanjske veze</s>

<s>Woolwich</s>

<s>Administrativna podjela Engleske
Greater London</s>

